C 121/6
LT
Europos Sąjungos oficialusis leidinys
2022 3 16
KITI AKTAI
EUROPOS KOMISIJA Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis (2022/C 121/05)
Šis pranešimas skelbiamas pagal deleguotojo reglamento (ES) 2019/33 (1) 17 straipsnio 5 dalį.
PRANEŠIMAS APIE STANDARTINĮ BENDROJO DOKUMENTO PAKEITIMĄ
„Côtes de Provence“ PDO-FR-A0392-AM04 Pranešimo data: 2022 1 7 PATVIRTINTO PAKEITIMO APRAŠYMAS IR PAGRINDIMAS 1.
Nustatyti papildomos geografinės nuorodos „Sainte-Victoire“ sklypai Specifikacijos I skyriaus IV antraštinės dalies 2 punkte „Nustatyti sklypai“ nurodoma data, kurią kompetentinga institucija patvirtino nustatytus papildomos geografinės nuorodos „Sainte-Victoire“ sklypus.
Vynai gaminami iš Nacionalinio kilmės ir kokybės instituto kompetentingo nacionalinio komiteto 2021 m. birželio 3 d. posėdyje patvirtintuose nustatytuose sklypuose išaugintų vynuogių.
Šis patikslinimas neturi įtakos Bendrajam dokumentui.
2.
Vynuogių veislės Papildomas specifikacijos I skyriaus V antraštinės dalies 1 punkte „Vynuogių veislės“ pateiktas antrinių vyninių vynuogių veislių sąrašas. — Raudonieji ir rožiniai vynai: — vynuogių veislės „Rousseli Rs“ ir „Caladoc N“ gali sudaryti iki 10 proc. visų vynuogių veislių. — „Agiorgitiko N“, „Calabrese N“, „Moschofilero Rs“, „Verdejo B“ ir „Xinomavro N“ vynuogių veislės negali viršyti 5 proc. visų vynuogių veislių ir 10 proc. mišiniuose.
Šių veislių pavadinimų negalima nurodyti nuoroda žymimų vynų etiketėse. — Baltieji vynai: įtraukiama „Verdejo B“ vynuogių veislė.
Jos dalis negali viršyti 5 proc. visų vynuogių veislių ir 10 proc. mišiniuose.
Šios veislės pavadinimo negalima nurodyti nuoroda žymimų vynų etiketėse.
Minėtų veislių įtraukimas yra vienas iš nuoroda žymimų vynų gamintojų pasitelktų būdų kovoti su klimato kaita ir išsiversti su mažesniu augalų apsaugos produktų kiekiu.
Šios kaip antrinės naudojamos naujos veislės atitinka nuoroda žymimų vynų savybes ir padeda prisitaikyti prie sausros ir grybelinių ligų keliamų iššūkių.
Dėl jų galima naudoti mažiau augalų apsaugos produktų.
Papildomas Bendrojo dokumento punktas „Antrinės vyninių vynuogių veislės“.
(1) OL L 9, 2019 1 11, p. 2.